ဥက္ကဌ အလက်ဇန္ဒား၊ အထက်လွှတ်တော်အမတ် မာရေးနှင့်တကွ
ဂုဏ်သ​ရေရှိ ကော်မတီအဖွဲ့ဝင်များကို
ဒီနေ့ စကားပြောခွင့်ပေးတဲ့အတွက် ကျေးဇူးတင်ရှိပါတယ်
အားလုံးပဲ မင်္ဂလာနံနက်ခင်းပါ
ကျွန်တော်ဖော်ပြခဲ့တဲ့အတိုင်းပါပဲ ကျွန်တော့်နာမည်က အေသန်လင်ဒန်ဘာဂါ ဖြစ်ပြီး
နောဝေါ့ခ် အထက်တန်းကျောင်းမှာ စီနီယာတန်းတက်ရောက်နေပါတယ်
ကျွန်တော့်အမေက ကာကွယ်ဆေးဆန့်ကျင်မှုကို ထောက်ခံသူ တစ်ဦးပါ
ကာကွယ်ဆေးတွေဟာ အော်တစ်ဇင်ရောဂါ၊ ဦးနှောက်ထိခိုက်မှုတွေကို ဖြစ်စေပြီး
ကျန်းမာရေးနဲ့ လူဘောင်အဖွဲ့အစည်း လုံခြုံမှုကို အကျိုးမဖြစ်စေဘူးလို့ ယုံကြည်နေသူပေါ့
အဲဒီလိုထင်မြင်ချက်တွေဟာ မှားပါတယ်လို့ သိပ္ပံပညာဆိုင်ရာ အဖွဲ့အစည်းက
အကြိမ်ကြိမ်အခါခါ ထုတ်ပြန်ထားပေမယ့်လည်းလေ
ကျွန်တော့်တစ်ဘဝလုံး ကာကွယ်ဆေးမျိုးစုံ မထိုးဘဲနေခဲ့တယ်
ဝက်သက်ရောဂါ၊ ရေကျောက်၊ ဒါမှမဟုတ် ပိုလီယိုရောဂါကာကွယ်ပေးတဲ့ ဆေးတွေပေါ့
ဒါပေမဲ့ ဒီဇင်ဘာလ ၂၀၁၈ မှာတော့
ကျွန်တော်မထိုးခဲ့ရတဲ့ ကာကွယ်ဆေးတွေကို စထိုးခဲ့တယ်
ကျွန်တော့်အမေ သဘောမတူပေမယ့်လည်းပေါ့
နောက်ဆုံးတော့ ဒီနေ့ ဒီနေရာမှာ ​ပြောနေတဲ့ ဇာတ်လမ်းတစ်ပုဒ်ဖြစ်လာပါပြီ​
အဲဒီအတွက် ကျွန်တော် အလွန်ပျော်မိပြီး ကျေးဇူးတင်ပါတယ်
အခု ဘာကြောင့် ကျွန်တော် ဒီကိုလာခဲ့ရသလဲဆိုတာနဲ့ တကယ်ပြောပြချင်တဲ့အကြောင်းက ဘာလဲဆိုတာကို နားလည်စေဖို့
ကျွန်တော့်ရဲ့ အိမ်ဘဝအကြောင်း၊ ကျွန်တော်ကြီးပြင်းခဲ့ရတဲ့ အကြောင်းနဲ့ပက်သက်ပြီး အသေးစိတ်ကို မျှဝေရပါမယ်
ကျွန်တော်က အမေ့ရဲ့ ယုံကြည်မှုဖြစ်တဲ့ ကာကွယ်ဆေးတွေဟာ အန္တရာယ်များတယ်ဆိုတဲ့
ယုံကြည်မှုကို နားလည်ရင်းနဲ့ ကြီးပြင်းခဲ့ရတာပါ
ပြီးတော့ သူကလည်း ဒီအမြင်တွေနဲ့ ပက်သက်ပြီး ပွင့်ပွင့်လင်းလင်း ပြောပါလိမ့်မယ်
အွန်လိုင်းကနေရော လူကိုယ်တိုင်ပါ
သူ့ရဲ့ စိုးရိမ်ပူပန်မှုတွေအကြောင်းကို ပြောပါလိမ့်မယ်
ပြီးတော့ ဒီယုံကြည်မှုတွေဟာ ပြင်းထန်တဲ့ ဝေဖန်မှုတွေနဲ့ ဆုံတွေ့ခဲ့ရပါတယ်
ကျွန်တော့်ဘဝတစ်လျှောက်လုံး သံသယမျိုးစေ့တွေ စိုက်ပျိုးခဲ့ပြီး
မေးခွန်းတွေ တိုးပွားလာခဲ့တယ်
ကျွန်တော့်အမေ လက်ခံရရှိလောက်မယ့် ရန်လိုမှုတွေကြောင့်ပေါ့
ဒါပေမဲ့ တကယ်တမ်း အဲဒါက ဘယ်နေရာကိုမှ တကယ်မရောက်ခဲ့ပါဘူး
အခု နားလည်ဖို့ အရေးကြီးလာပါပြီ
ကျွန်တော် အထက်တန်းကျောင်း စတက်ခဲ့တဲ့အတွက်
ကိုယ့်ကိုယ်ကိုယ် စပြီး ဝေဖန်သုံးသပ်ခဲ့တဲ့အတွက်
ကာကွယ်ဆေးတွေရဲ့ အကာအကွယ်ပေးမှုဆိုင်ရာ အချက်အလက်တွေဟာ
သိပ်ကို ပိုလွန်းတယ်လို့ မြင်ခဲ့မိတယ်
ကျွန်တော့်ကျောင်းမှာ စကားရည်လုအဖွဲ့ကို စတင် ဉီးဆောင်ပြီး
အထက်က အမှန်တရားတွေကို စူးစမ်းရှာဖွေရင်းပေါ့
ပြီးတော့ ယေဘုယျကျကျ စကားရည်လုဖို့ ပြောဆိုနိုင်ဖို့
သေချာတဲ့ အရည်အချင်းတစ်ခု ရှိရမယ်ဆိုတာ နားလည်ခဲ့တယ်
အချေအတင်ဆွေးနွေးမှုတွေကို သတိပြုရတဲ့အခါမျိုးပေါ့
ဆွေးနွေးမှုတစ်ခုမှာ အမြဲတမ်းလိိုလို နှစ်ဖက်ရဖြစ်တတ်တဲ့ ဆွေးနွေးမှုမျိုးပေါ့
အမြဲတမ်းလိိုလို အချေ ဒါမှမဟုတ် အတင်ရှိတတ်ပြီး
စကားရည်လုဖို့အတွက် ပြန်ပြောစရာ တစ်ခုခုရှိရဦးမယ်လေ
အဲဒါက အခြေခံအရ မှန်တယ်လို့ ထင်ရပေမယ့်လည်း
ကာကွယ်ဆေးဆိုင်ရာ စကားရည်လုပွဲအတွက်တော့ မမှန်ပါဘူး
အမေမှားခဲ့တယ်ဆိုတဲ့ ပူပန်မှုနဲ့ပဲ
ကျွန်တော် အမေ့ကို ဖြောင်းဖြခဲ့တယ်
ကျွန်တော် အမေ့ကို အခါခါ ဖြောင်းဖြခဲ့တယ်
ကာကွယ်ဆေးတွေဟာ ဘေးကင်းတာကြောင့် ကျွန်တော် ကာကွယ်ဆေးထိုးသင့်တယ်လို့ ရှင်းပြကြည့်ရင်းနဲ့ပေါ့
ကာကွယ်ဆေးတွေဟာ အော်တစ်ဇင်ဖြစ်နိုင်ပြီး အလွန်အမင်း ဘေးထွက်ဆိုးကျိုးတွေ ဖြစ်နိုင်တယ်ဆိုတဲ့
ယူဆချက်တွေဟာ မှားယွင်းပါတယ်လို့ သေချာထောက်ပြထားတဲ့
CDC က ဆောင်းပါးနဲ့တောင်မှ
ဖြောင်းဖြကြည့်ပါသေးတယ်
ကျွန်တော် အမေ့ကို CDC ရဲ့ ဆောင်းပါးဖြစ်တဲ့ ကာကွယ်ဆေးတွေဟာ
အော်တစ်ဇင်မဖြစ်နိုင်ဘူးလို့ အခိုင်အမာပြောထားတဲ့ အချက်ကို သာဓကထား ဖြောင်းဖြတော့
သူတို့က သားကို အဲဒီလို တွေးစေချင်လို့ဆိုပြီး အမေက တုံ့ပြန်ခဲ့ပါတယ်